MÄRTRITE HÄÄL
MÄRTER: 1. Usu pärast kannatav inimene 2. Inimene, kes sureb usu eest
Tänapäevalgi kiusatakse kristlasi taga
Väärkoheldakse
Vangistatakse
Piinatakse
Iga päev
"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
Kristlaste olukord Põhja-Iraagis on parem, kui mujal Iraagis.
Sellest hoolimata hakkas just Põhja-Iraagi aladel
levima äärmusrühmitus ISIS,
mis hakkas kristlasi ja teisi usuvähemusi terroriseerima.
Kuigi ISIS'e tegevus vaigistati, elab selle ideoloogia ikka edasi,
olles vaikselt levinud teistessegi maadesse.
Tänases saates vestleme Hannu Lahtinen'i ja Mari Palomäki'ga
Põhja-Iraagi kristlaste olukorrast.
Ühtlasi kuuleme värskeid tervitusli Nahla orust
ja sealsest Märtrite Hääle tööst.
Mina aga olen Sari Palomäki.
Tere tulemast vaatamata saadet "Märtrite hääl"!
Ja tere tulemast ka teile Mari Palomäki ja Hannu Lahtinen.
Kui mõtlete, mis kleiti ma küll täna kannan,
siis tegu on tavapärase kurdi naise kleidiga.
Seda seetõttu, et räägime täna ühest Põhja-Iraagi piirkonnast,
kus elab palju kurde.
See Põhja-Iraagi autonoomne ala on tõepoolest erandlik.
Seal püüeldakse selle poole,
et erinevatesse usukogukondadesse kuuluvatel inimestel
oleksid ühesugused
kodanikuõigused ja poliitilised õigused.
Samas kui kõikjal mujal Iraagis on olukord hoopis teine.
Hannu, millisena sa näed hetkel Iraagi usuvabaduse olukorda?
Kui mõelda sellele, et Iraak on ÜRO liige
olles kirjutanud alla tingimustele, mida ÜRO liikmesriik peab täitma,
siis Artiklis 18 on öeldud,
et igal inimesel peab olema vabadus oma usku praktiseerida, vahetada
ja kuulutada seda nii üksikisikutele kui kollektiivselt.
Tegeleda usuliste tegevustega.
Mõeldes sellele, mis on kirja pandud
ja intervjuudele, mida tegin Iraagis nii ministritega kui kristlastega,
siis sageli tõusis esile see,
et eelkõige kehtib neil ikka islami enda seadus.
Neil on sellest lausa oma versioon,
kuidas nad seda araabia keeles väljendavad.
Erinevate Lähis-Ida maade olukorda vaadates tundub,
et igal sealsel maal on kristlaste olukord väga kitsas.
Riigi üldsuse seisukohalt tundub,
et neil pole enam kõige parem olla seal,
isegi, et nad on olnud neis maades algkoguduse algusaegadest peale.
Nii kogevad ka Iraagi kristlased end olevat teise järgu kodanikud.
Neil on raskem leida tööd ja teha karjääri.
Nende elu tehakse lihtsalt raskeks.
Ühtlasi on viimastel aastatel röövitud palju ka kristlaste vara,
sest nähakse, et neil pole samu kodanikuõigusi,
kui enamusel riigis elavatel inimestel, kelleks on moslemid.
Paljud, sh nö kõrgema klassi moslemid,
ütlevad samas,
et eriti seal algselt olnud kristlastel on siiski õigus viibida seal maal.
Isegi, et neid piiratakse ja nad on nö teise järgu kodanikud.
Samas ollakse üsna ühel meelel selles,
et islamist ristiusku pöördunutel pole mingeid õigusi
ja nende olukord on ikka tõeliselt raske.
Nad kogevad ikka väga tõsist tagakiusu.
Jah, võimud ise ehk ei löö kellelgi pead otsast vms.,
aga samas vaatavad nad sellele läbi sõrmede,
kui pered ja suguvõsad teevad omakohut.
Lugesin ühest juhtumist, kus poeg ja üks lähisugulane
tapsid omaenda isa, kuna ta oli pöördunud Jeesuse juurde.
Peale Sadam Husseini võimu kukkumist
on ühe ministri sõnul, kellega vestlesin,
tapetud u 1300 kristlast ja hävitatud üle 100 kiriku.
Mis aga on tõeliselt tore ja positiivne areng Põhja-Iraagis,
on see, et ühes sealses autonoomses piirkonnas
suhtutakse usuvähemustesse, kuhu alla ka kristlased kuuluvad,
palju positiivsemalt.
Mõeldes sellele raskele olukorrale, milles paljud viibivad,
on meie sealne turvakodu, mida toetame,
enam kui vajalik.
Nii tahame ka jätkata selle tööga,
et eriti need, kes on ka pöördunud ära isalmist
ja peavad oma elu eest põgenema,
et neil oleks üks turvaline koht, kuhu minna.
Meil oli detsembris tõesti väga meeldejääv reis Põhja-Iraaki,
mille käigus saimegi külastada just neid kohti,
kuhu Märtrite Hääl on aastaid oma abi saatnud.
Sama reisi käigus kohtusime ka tõeliselt armsa kurdidest abielupaariga
kellega saime ka intervjuu teha.
Neil on väga huvitav taust.
Mari, mida sul on meile selle abielupaari kohta öelda?
See oli tõesti suur rõõm kohtuda selle abielupaariga.
Ütlen kohe alguses ära, et kuuldes nende tunnistust,
mõtlesin, kui võrratut tööd ikka Märtrite Hääl teeb.
Resa ja Zerzac olid selle mehe ja naise nimed
ja tore oli kohtuda ka nende lastega.
Kõik nende pereliikmed on tänaseks kristlased,
kuigi see polnud kohe alguses nii.
Nii Resa kui Zerzac
on mõlemad pärit moslemite perest Põhja-Iraagis.
Zerzac tahtis varasemalt õppida šariia seadust,
et saada mullaks.
Mulla on islamis šiiitide madalama astme usujuht,
kes juhib mošeedes palvusi, viib läbi usulisi talitusi
ja võib õpetada ka koolides.
Sunniitide seas kannab sama isik imaami nime.
Nii õppis ta pikka aega šariia seadust, soovides saada heaks moslemiks.
Mingil hetkel aga sattus talle Uus Testament kätte
ja ta hakkas seda lugema,
et ta oskaks veelgi paremini kristlastega väidelda.
Ühtlasi oli ta eesmärgiks, et kristlased jätaks oma usu
ja pöörduksid samuti islamiusku.
Kuid mida enam Zerzac Piiblit ja Uut Testamenti luges,
seda enam hakkas ta mõistma, et hoopis seal peitub see tõde,
mille järele ta on oma südames igatsenud.
Nii ta siis muudkui otsis seda tõde.
Ta läks isegi katoliku kirikusse ja vestles seal preestriga,
mispeale preester olla öelnud,
et islam on ju igati hea usk ja selles pole midagi halba,
soovitades Zerzacil küll seda mitte hüljata.
Siis aga kohtus ta ka Jeesusesse uskujatega,
kes olid uuestisündinud kristlased
ja nii võttis ta 1996. aastal ka ise Jeesuse oma ellu vastu.
Siis aga tõusis tagakius ta enda naise poolt,
kes sel hetkel polnud veel Jeesust vastu võtnud.
Nii oli Zeracil alguses väga raske.
Mingil hetkel aga ilmutas Jeesus end ka Resale
ja ta võttis samuti Jeesuse vastu.
Seejärel tekkis Resa vanemate poolt suur tagakius,
kuna Resa isa oli šeik.
Nii pidid nad terveks aastaks Türki põgenema,
et saada veidigi rahu.
Peale seda, kui Resa isa suri, kolisid nad tagasi Iraaki,
kogedes, et see on nende koht
ja paik, kus viia edasi sõnumit Jeesusest.
Tõeliselt huvitav ja liigutav tunnistus.
Tore oli olla ka koguduses, kus nad käivad ja ülistust juhivad.
See on see, mida Jeesus teeb.
Ütlesid, et nemadki pidid põgenema omaenda pere eest
nagu ka Hannu alguses sealset olukorda mainis.
Et isegi, kui võimude poolt pole mingit tagakiusu,
siis oma pere või suguvõsa poolt tuleb see ikka.
See on sealne reaalsus.
Kuid läheme siit edasi Nahlasse.
Nahla org on Märtrite Hääle sõpradele tuttav koht,
kuna oleme seal juba aastaid kaasa aidanud.
Kui ISIS'e tegevus Põhja-Iraagis laienes,
põgenesid paljud inimesed Mosuli linnast ja Niinive orust.
Lausa sajad tuhanded inimesed.
Mitmed kristlased ei põgenenud välismaale või maa siseosasse,
vaid hoopis sinna Nahla orgu.
Nahla orus on kaheksa kristlaste poolt asutatud küla.
Märtrite Hääle endine esimees Aki Miettinen
külastas 2016. aastal seda Nahla orgu
leides sealt eest need kristlased.
Neid nimetati tol ajal unustatud kristlasteks,
kuid Märtrite Hääl ei unustanud neid.
Saatsime sinna algusaegadel toiduabi,
mis kulus neile rasketel aegadel enam kui marjaks ära.
Seejärel aga käivitasime ühe väga suure projekti,
mis oli just samal ajal, kui sa, Hannu, tulid 2018. a. Märtrite Häälde tööle.
Ehk siis tegu oli pagarikoja projektiga.
Meie kui Märtrite Hääle jaoks oli see väga eriline projekt.
Hannu, räägi meile lähemalt
sellest Nahla orust, nende pagarikojast
ja kõigest muust, mida seal nägime-kogesime.
Eks selle kõigega ole ka palju isiklikke tundeid seotud,
sest nagu mainisid,
olin just alustanud oma tööga Märtrite Hääles.
Nii avastasingi need nö unustatud kristlased
seal Nahla orus, Türgi piiri lähedal.
Olime juba varem mõelnud sinna pagarikoja rajamisest,
kuid see polnud teostunud,
nii et see oli minu jaoks esimene projekt, milles kaasas olla.
Ma polnud kunagi varem midagi sellist näinud,
et pidime mõne kuu pärast selle projekti arve sulgema,
kuna sinna kogunes nii palju raha ja me saime selle loo kenasti tehtud.
Ma polnud kunagi varem midagi sellist näinud.
Olin varasemalt näinud sellest kohast vaid pilte ja videoklippe,
kuid siis avanes mul ka võimalus minna isiklikult koha peale,
mis jääb mulle eluks ajaks meelde.
Kõik need mäestikud ja imelised vaated.
Tegime palju pilte ja naised ka rohkelt selfisid.
Võrratud võtted.
Seal oli ka palju kontrollpunkte, mis tuli läbida.
Seal on üks insenerist Josef,
kes on seda pagarikoja projekti juhtinud.
Nii andis ta meile ka teada, kui BKK piirkond ja piirangud algasid.
Ütle palun, mis see BKK on?
Tegu on kurdide radikaalse tiivaga,
kel on Türgiga kana kitkuda nende iseseisvusküsimuste üle.
Tegu on ohtliku piirkonnaga.
Nii oli see ka üsna kummaline tunne sinna minna.
Sealne paik
on viimaste aastate jooksul kogenud raketirünnakuid ja palju muud.
Ka samal nädalal, kui seal olime, toimus üks rünnak.
Kuid nähes neid külasid ja seal valitsevat vaesust,
siis kuigi valitsus väitis,
et nad püüavad aidata ka sealseid kristlasi,
siis see abi pole siiski sinna jõudnud.
Nii kogesime väga ehedalt sealset karmi reaalsust
ja ma ise tundsin küll, kui imeline see on,
et oleme saanud aidata sealset paika.
Neid, kes nad on seal äärealal täiega ära unustatud
ja elavad väga rasketes tingimustes.
Kui ma aga siis nende pagarikoda nägin,
oli lausa raske uskuda oma silmi,
sest see oli kohe raudselt
selle küla ja piirkonna kõige uhkem hoone.
Me ei tea mitte alati, kuidas nende projektidega läheb
ja neil peab silma peal hoidma.
Aga selle pagarikoja juures on ka kohvik ja elu käib,
nii et see on õnnistuseks sealsele piirkonnale.
Samas on seal ka palju väljakutseid.
Tänu tollidele on raske vilja saada
ja ühtlasi on elektri hind tõusnud taevasse.
Samas on oluline,
et neil on tekkinud kontaktid nö kõrgema tasandi inimestega.
Siinkohal edastan palvesoovi kõgile me vaatajatele
paluda selle eest, et me saaks sinna kõige parema elektrilepingu.
Sest sealne pagarikoda ei ole kasumi peal väljas,
vaid loodud inimeste aitamiseks.
Nii saame paluda, et nad saaks parima elektrilepingu,
mille osas väljavaated tunduvad head.
Samas otsustasime Märtrite Häälega
maksta pagarikoja töötajatele selle aasta jooksul palgatoetust,
et nad saaks sellest olukorrast kenasti välja
ja kõik läheks hästi.
Kuid tervikuna jättis see külaskäik väga positiivse mulje ja tunde.
Lisaks sellele saime seal osa ühest külapeost,
kus kõik külaelanikud tulid meiega kohtuma.
Oli huvitav näha,
kuidas mehed vestlesid isekeskis ja naised isekeskis.
Mari, sul oli võimalus suhelda selle pagarikoja pagariga
ja teistegi naistega seal, kuna sa valdad hästi araabia keelt.
Räägi lähemalt, millest te rääkisite
ja mida ka nende elu kohta teada said?
Nagu Hannu mainis, valitses seal külas tohutu vaesus,
mis dikteeris kogu sealset õhkkonda.
Kuna meil aga toimus see külapidu, kuhu paljud külaelanikud kokku tulid,
oli meile ka kaetud võrratu laud.
Kõik külanaised tahtsid kangesti tulla rääkima,
mistõttu olin neist kui ümber piiratud.
Tundus, et kõigil on midagi öelda.
Hästi kodune olemine oli.
Ma ise muidugi armastan väga kogu Lähis-Ida ja sealset piirkonda.
Nii oli tore olla kui üks nende seast.
Jagasime neile
Soomes armastusega kootud villaseid sokke,
mida viisime sinna Nahla külla mingi 100 paari.
Õhtuti on seal üsna jahe, kui mitte lausa külm.
Nii on seal suur vajadus soojade riiete järele.
Vahel võib isegi lund sadada. - Võib tõesti.
Ka siis, kui me seal olime, oli õhtuti hästi külm.
Samas oli tõeliselt tore näha sealsete naiste tänu,
kes lausa tõid meile kui tänukirja,
saates parimad tervitused Soome
ja tänades meid me armastuse ning villaste sokkide eest.
Ühel emal oli mitu last
ja ta küsis, kas nad kõik võiks endale need villased sokid saada.
Nii et vajadus on suur.
Tõsi, kohtusin ka sealse pagariga,
kes ilma selle töökohata oleks tõenäoliselt endiselt töötu.
Tema poeg aga töötab kohviku poolel.
Ta ütles, et nende kohvikus käib igapäevaselt u 40-50 inimest.
Tegu on kohtumispaigaga, kus arutatakse ilmaelu sündmusi jne.
Nagu Hannu ütles, siis see kohvik on kui suureks krooniks keset küla.
Nii rääkis see pagar suure uhkusega, kui tänulik ta on, et saab seal töötada
ja kui tänulik selle eest, et soomlased aitasid selle ellu viia.
Siis mõtlesin jälle, kui tore see on,
et saame Märtrite Häälega sellist tööd teha,
valmistades neile rõõmu, pakkudes võimalust ise toime tulla
ja jagades nendega Jumala armastust
Oli tõesti oluline, et saime seal ära käia.
Eks me üritasime varemgi
seda Nahla orgu ja pagarikoda külastada,
aga koroona lõi need plaanid sassi.
Õnneks saime siis nüüd ikkagi ära käia.
Ja infoks teile, me head vaatajad,
kes te olete palvetanud Nahla oru inimeste pärast
ja teinud annetusi nende heaks,
siis teadke, et see abi on tõesti jõudnud kohale
ja me oleme nii tänulikud selle eest.
Ja ka kaardid. - Jaa, just.
Märtrite Hääle naiste poolt tehtud kaardid
olid ka suure tähendusega.
Kohtusime selle külapeo käigus ka ühe hästi olulise inimesega,
kes tuli sinna spetsiaalselt meie pärast.
Sel hetkel, kui ta seal oli, me ei teadnud seda,
aga me kohtasime teda mõni päev hiljem
veelgi erilisemas olukorras.
Ühes teises linnas, suures kontoris, turvameeste poolt valvatuna,
kus istus see sama inimene.
Nii et see oli väga huvitav kontrast.
See inimene on väga lähedalt seotud ka Märtrite Hääle tööga.
Hannu, räägi sellest lähemalt.
Jaa, ta oli alles noor mees,
kui Märtrite Hääl hakkas Nahla orus unustatud kristlasi aitama.
Ta oli üks neist abisaajatest.
Ta sai meilt ka toiduabi.
Ta oli ka pidanud põgenema oma kodupaigast,
kui ISIS sinna saabus.
Nii oli ta seal Nahla orus põgenikuna.
Jaa. Ta oli elanud üle väga raskeid asju.
Ta isa oli tuntud võitleja, kes hukkus lahingus.
Ta on kogenud elus palju raskusi.
Kuid ta on kristlane
ja ta on tänaseks valitud ühe suure linna varahalduriks.
Nii on ta tähtsuselt selle linna teine mees.
Teda ei valitud mitte seetõttu, et ta on kristlane,
vaid seetõttu, et ta isa langes kuulsa võitlejana lahingus.
Kuid omades ka juristi haridust,
saab ta tänu oma kontaktidele võimaldada abi ka kristlastele.
Nii oli see ikka uhke värk, kui ta meid välja sööma viis
ja me ka uhkete autodega turvameeste saatel sõita saime.
See lõi ikka rinna vähe kummi küll.
Kuid juhtub vahel selliseidki asju.
Samas tahame ikka jääda õnnistama seda paika.
Kuid selle mehe lugu oli tõesti väga kõnekas.
Ta on tõesti hästi olulisel ametikohal,
nii nagu tegelikult päris mitmed teisedki kristlased,
keda seal kohtasime.
Nii on oluline paluda ka nende eest, sest nad on avalikkuse silme ees
ja samas saavad aidata kaasa kristlaste olukorra paranemisele.
Külastasime ka ühte teraapiakeskust,
mida Märtrite Hääl on mitme aasta jooksul toetanud.
See teraapiakeskus aitab naisi,
kes olid ISIS'e poolt röövitud seksiorjadeks.
Nad sattusid juba hästi noorelt sellisesse kohutavasse seisu,
kuid seal keskuses pakutakse neile siis abi ja teraapiat
ja neil on võimalus hakata paranema kõigest kogetust.
Nii et selle teraapiakeskuse aitamine on ka oluline, kas pole Hannu?
On.
Nägime sinna jõudes kohe,
et suurem osa neist noortest naistest on alla 30-aastased.
Jaa, seal oli ka 20-aastaseid ja peale. - Just nii.
See oli ikka väga šokeeriv, kui neid juba alla 10-aastasena rööviti
ja nö tarbeesemeks olema sunniti.
Neilt rööviti nende elu ja paljude nende vanemad on tapetud.
Sügav seesmine häving ja soov mitte enam elada.
Ainus soov vaid surra.
Sellises olukorras tulebki see teraapiakeskus appi,
kus seda katki läinud elu hakatakse tasapisi kokku lappima.
Sinna teraapiakeskusesse tulek on nende jaoks kui päeva tipphetk.
Nad tulevad sinna ümberkaudsetest pagulaslaagritest,
kus on üsnagi karmid olud.
Nad tulevad sinna keskusesse, mida juhib üks usklikest abielupaar.
Paljud need noored naised on pärit islamist eraldunud usulahust,
mis oli mingil ajal rahvusvahelises meedias esiplaanil,
kui ISIS ründas nii kristlasi kui seda usulahku.
Nad leiavad sealt keskusest abi.
See abielupaar, kes seda juhib, on kristlased
ja see naine on seal koos nende naistega,
läbides nendega seda teraapiaprogrammi.
Ka Märtrite Hääle kriisiterapeut Ritva Huusko on seal abiks käinud.
Seal tuleb paljuski hoida nö madalat profiili,
kuid need tüdrukud paluvad sageli eestpalveid,
kui kuulevad Jumala armastusest.
Seda keskust juhtiva paari mees on koguduse pastor
ja ta on rääkinud meile,
et paljud neist naistest tahavad hakata käima koguduses.
Nad peavad neile ka piiblitunde ja palvetavad üheskoos.
Mitmedki neist on vabanenud ka kurjadest vaimudest
ja Jumala vägi tuleb täiega esile.
Ta rääkis, kuidas paljud need noored naised
teenivad täna koguduses Jeesust ja elavat Jumalat.
See on tõesti tähendusrikas töö, mida nad seal teevad.
Oleme selle töö kaudu aidanud sadu noori naisi,
kelle elud on saanud päästetud.
Nii oleme toetanud
ja toetame jätkuvalt seda teraapiakeskust,
aidates katta nende üürikulud ja muud väljaminekud,
et nende tegevus võiks jätkuda.
Nii et peame ka neid oma palvetes meeles.
ISIS'e varjud on korralikult pikad, varjutades väga paljusid elusid.
Mari, sul on üks raamat,
mis räägib ISIS'e vangiks olnud mehest
Räägi sellest lähemalt.
See raamat räägib tšehh Petr Jasek'ist,
kes töötab Tšehhi Märtrite Hääles väga kõrgel kohal.
Ta käis Sudaanis tööreisil,
kus ta tagasiteel võeti lennukis vangi.
Ta oli 465 päeva ISIS'e vang.
Jumal kinnitas teda keset kõiki sealseid raskusi
ja tõi ta veelgi lähemale Kristusele.
Nii jagab ta täna kõigi teistegagi oma kogemusi
ja seda raamatut saab tellida Märtrite Hääle interneti poest.
See maksab 25 eurot ja see on tellitav www.marttyyrienaani.fi
Lisaks saab sealt tellida tasuta Märtrite Hääle ajakirja,
mis ilmub 6 korda aastas,
rääkides palju ka kõigest sellest, millest oleme tänagi rääkinud.
Suur tänu Hannu ja Mari, et osalesite tänases saates!
Olge õnnistatud!
Ja õnnistusi teilegi, kes te meid vaatasite!
Vaadake meid järgmiselgi korral!
Tõlge: Anne-Ly Raukas